Document ID: 32008D0063

KOMISIJAS LĒMUMS
(2007. gada 20. decembris),
ar ko groza Lēmumus 2002/231/EK, 2002/255/EK, 2002/272/EK, 2002/371/EK, 2003/200/EK un 2003/287/EK, lai pagarinātu ekoloģisko kritēriju spēkā esības termiņu Kopienas ekomarķējuma piešķiršanai dažiem ražojumiem
(izziņots ar dokumenta numuru K(2007) 6800)
(Dokuments attiecas uz EEZ)
(2008/63/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Komisijas 2002. gada 18. marta Lēmums 2002/231/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai apaviem un groza Lēmumu 1999/179/EK (2), zaudē spēku 2008. gada 31. martā.
(2)
Komisijas 2002. gada 25. marta Lēmums 2002/255/EK, ar ko nosaka ekoloģiskos kritērijus Kopienas ekomarķējuma piešķiršanai televizoriem (3), zaudē spēku 2008. gada 31. martā.
(3)
Komisijas 2002. gada 25. marta Lēmums 2002/272/EK, ar ko izstrādā ekoloģiskos kritērijus Kopienas ekomarķējuma piešķiršanai cietajiem segumiem (4), zaudē spēku 2008. gada 31. martā.
(4)
Komisijas 2002. gada 15. maija Lēmums 2002/371/EK, ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem un groza Lēmumu 1999/178/EK (5), zaudē spēku 2008. gada 31. maijā.
(5)
Komisijas 2003. gada 14. februāra Lēmums 2003/200/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai veļas mazgāšanas līdzekļiem un groza Lēmumu 1999/476/EK (6), zaudē spēku 2008. gada 29. februārī.
(6)
Komisijas 2003. gada 14. aprīļa Lēmums 2003/287/EK, ar ko nosaka ekoloģiskos kritērijus Kopienas ekomarķējuma piešķiršanai tūristu mītņu pakalpojumiem (7), zaudē spēku 2008. gada 30. aprīlī.
(7)
Atbilstīgi Regulai (EK) Nr. 1980/2000 ir laikus pārskatīti ekoloģiskie kritēriji, kā arī ar tiem saistītās vērtēšanas un verifikācijas prasības, kas noteiktas ar minētajiem lēmumiem.
(8)
Ņemot vērā atšķirīgos posmus, kuros atrodas minēto lēmumu pārskatīšanas process, ir lietderīgi Lēmumam 2002/255/EK un Lēmumam 2002/371/EK ekoloģisko kritēriju un prasību spēkā esības termiņu pagarināt uz 12 mēnešiem, Lēmumam 2003/287/EK uz 18 mēnešiem, Lēmumam 2002/231/EK, Lēmumam 2002/272/EK un Lēmumam 2003/200/EK - uz 24 mēnešiem.
(9)
Ņemot vērā to, ka pārskatīšanas pienākums saskaņā ar Regulu (EK) Nr. 1980/2000 attiecas tikai uz ekoloģiskajiem kritērijiem, vērtēšanas un verifikācijas prasībām, ir lietderīgi, ka Lēmumi 2002/231/EK un 2002/255/EK, 2002/272/EK, 2002/371/EK, 2003/200/EK un 2003/287/EK paliek spēkā.
(10)
Tādēļ ir attiecīgi jāgroza Lēmumi 2002/231/EK, 2002/255/EK, 2002/272/EK, 2002/371/EK, 2003/200/EK un 2003/287/EK.
(11)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2002/231/EK 5. pantu aizstāj ar šādu pantu:
“5. pants
Ekoloģiskie kritēriji ražojumu grupai “apavi” un saistītās vērtēšanas un verifikācijas prasības ir spēkā līdz 2010. gada 31. martam.”
2. pants
Lēmuma 2002/255/EK 4. pantu aizstāj ar šādu pantu:
“4. pants
Ekoloģiskie kritēriji ražojumu grupai “televizori” un saistītās vērtēšanas un verifikācijas prasības ir spēkā līdz 2009. gada 31. martam.”
3. pants
Lēmuma 2002/272/EK 4. pantu aizstāj ar šādu pantu:
“4. pants
Ekoloģiskie kritēriji ražojumu grupai “cietie segumi” un saistītās vērtēšanas un verifikācijas prasības ir spēkā līdz 2010. gada 31. martam.”
4. pants
Lēmuma 2002/371/EK 5. pantu aizstāj ar šādu pantu:
“5. pants
Ekoloģiskie kritēriji ražojumu grupai “tekstilizstrādājumi” un saistītās vērtēšanas un verifikācijas prasības ir spēkā līdz 2009. gada 31. maijam.”
5. pants
Lēmuma 2003/200/EK 5. pantu aizstāj ar šādu pantu:
“5. pants
Ekoloģiskie kritēriji ražojumu grupai “veļas mazgāšanas līdzekļi” un saistītās vērtēšanas un verifikācijas prasības ir spēkā līdz 2010. gada 28. februārim.”
6. pants
Lēmuma 2003/287/EK 5. pantu aizstāj ar šādu pantu:
“5. pants
Ekoloģiskie kritēriji ražojumu grupai “tūristu mītņu pakalpojumi” un saistītās vērtēšanas un verifikācijas prasības ir spēkā līdz 2009. gada 31. oktobrim.”
7. pants
Šis lēmums ir adresēts dalībvalstīm.
Briselē, 2007. gada 20. decembrī

Labels: 3
12
0
1